text: [{"text_idx": "#000004", "text": "Madrame a Butangi bwa Bible"}, {"text_idx": "#000008", "text": "BENE Isalela pa kumweshibwa malwa, pano kebadidila Yehova. Yehova webalondolola na kwibapa bendeji bankanka ba kwibakwasha. Bible utelanga bano bendeji bu batyibi. Yoshua ye wadi mutyibi umbajinji, batyibi bakwabo bamupingakenine i ba Oteniele, Ehuda ne Shamale. Ino umbukata mwa bantu bakweshe Isalela, babidi i bana-bakaji, ba Debola ne Yaile."}, {"text_idx": "#000009", "text": "Debola i mupolofeto-mukaji. Yehova umulombolanga myanda ya mafuku a kumeso, kupwa nandi kasapwila bantu binena Yehova. Kadi Debola i mutyibi. Ushikete munshi mwa kankindu mu ntanda ya ngulu, kadi bantu ba\u0304yanga kwadi mwanda wa ebakwashe na myanda yabo."}, {"text_idx": "#000010", "text": "Mu kino kitatyi Yabine i mulopwe wa Kenani. Udi na makalo a bulwi 900. Kibumbo kyandi kya basola i kikomo bininge, kibafikija ne Bene Isalela bavule ku kwikala bengidi ba Yabine. Mudyavita wa kibumbo kya bulwi kya Yabine i Shisela."}, {"text_idx": "#000011", "text": "Difuku dimo Debola watumanya Mutyibi Balaka, kamunena\u2019mba: \u2018Yehova wanena\u2019mba: \u201cYata bana-balume 10 000 wende nabo ku kalu\u0304lu ka Tabola. Nkalundwila Shisela kodi. Nkamupa\u0304na mu makasa obe, aye ne kibumbo kyandi kumo.\u201d\u2019"}, {"text_idx": "#000012", "text": "Balaka walombola Debola\u2019mba: \u2018Nkenda shi nobe ukende nami pamo.\u2019 Debola waenda, ino wanena Balaka\u2019mba: \u2018Kukatumbilapo buno bushindan\u0303ani, mwanda Yehova ukapa\u0304na Shisela mu kuboko kwa mwana-mukaji.\u2019 Kadi ye mobyaikadila."}, {"text_idx": "#000015", "text": "Ku mfulo, Mulopwe Yabine nandi waipaibwa, Bene Isalela abashikata bidi mu ndoe umbula bwa kitatyi kampanda."}, {"text_idx": "#000022", "text": "Mu Dishinda Wenda ku Damakasa"}]